Ցուցահանդեսի բացմանը ողջույնի և շնորհավորական խոսքերով հանդես են եկել Թանգարանների միջազգային խորհրդի` ԻԿՕՄ-ի նախագահ Հանս Մարտին Հինզը, Իրանի ԻԿՕՄ-ի գործադիր տնօրեն Մ. Թաբաթաբային, Պերսեպոլիսի թանգարանի տնօրեն Ս.Ռեզան և այլք: Այնուհետև, Պերսեպոլիսի թանգարանում կազմակերպվել են հայ-իրանական համատեղ դասախոսություններ: Հայաստանի Հանրապետության ուրարտական հուշարձանները» խորագրով ցուցահանդեսը բացվել է 2015թ. Երևանում ԻԿՕՄՕՍ/Հայաստանի, ԻԿՕՄ/Հայաստանի և ԻԿՕՄ/Իրանի միջև ստորագրված համագործակցության Հուշագրի և 2016թ. Իրանի Իսլամական Հանրապետությունում Մշակութային շաբաթվա շրջանակներում՝ ս.թ. մայիսի 14-19-ը Հայկական պատվիրակության՝ Իրան կատարած այցի ժամանակ: Պատվիրակության կազմում են եղել Երևանի քաղաքապետարանի Մշակույթի բաժնի պետ Էմին Թորոսյանը, ԻԿՕՄՕՍ/Հայաստանի նախագահ, Երևանի քաղաքապետարանի «Էրեբունի» պատմահնագիտական արգելոց-թանգարանի տնօրեն Գ. Գյուրջյանը, ՀՀ ԳԱԱ Հնագիտության և ազգագրության ինստիտուտի Հին Հայաստանի հնագիտության բաժնի վարիչ Մկրտիչ Զարդարյանը, «Էրեբունի» թանգարանի աշխատակիցները: ԻԻՀ Հայկական պատվիրակության այցի շրջանակում երկու կարևոր համաձայնագիր է ստորագրվել՝ Երևանի քաղաքապետարանի Մշակույթի բաժնի պետ Է. Թորոսյանի և Շիրազի քաղաքապետի տեղակալ, Մշակույթի, սպորտի և սոցիալական հարցերի վարչության պետ Ա. Հ. Բուշեհրիի կողմից՝ Երևանի և Շիրազի միջև մշակութային համագործակցության վերաբերյալ, և ՀՀ ԳԱԱ Հնագիտության և ազգագրության ինստիտուտի Հին Հայաստանի բաժնի վարիչ Մ. Զարդարյանի ու ԻԻՀ Մշակութային ժառանգության և տուրիզմի հետազոտությունների ինստիտուտի տնօրեն Մ. Բեհեշթիի կողմից՝ հնագիտության, ազգագրության և բանահյուսության ոլորտում լայն գիտահետազոտական ուսումնասիրությունների վերաբերյալ: